Skjoldkreps

Lepidurus
 Triops

Skjoldkreps er en gruppe av krepsdyr. I linneansk systematikk utgjør de familien Triopsidae, som er den eneste familien i ordenen Notostraca.

De har to fasettøyne og et tredje nauplius-øye. Den ytre morfologien ser ikke ut til å ha forandret seg siden Triops cancriformis dukket opp i trias for rundt 220 millioner år siden. 

De lever av alger, detritus, bunnlevende smådyr og plankton. I Nord-Amerika og Europa klekkes de fleste individene av ubefruktede egg, og hanner er sjeldne. Andelen av hanner blir større jo lenger sør man kommer, og i tropene kan man finne populasjoner hvor hannene er i flertall.

Den eneste arten i Norge har det vitenskapelige navnet Lepidurus arcticus. På norsk heter den rett og slett skjoldkreps, som også er navnet på gruppen den tilhører.

Det er muligens tre arter i ferskvannssystemer i Norden.Hans G Hansson, NEAT  - Krepsdyrarter i Atlanterhavet og Skandinavia, South Scandinavian Marine Crustacea check-list, Tjärnö marinbiologiske laboratorium, Gøteborgs universitet, Sverige 1990, revidert 1996, utgave 1998, side 42. Besøkt 29. oktober 2017. Artene Triops cancriformis og Lepidurus apus forekommer i Europa nordover til Danmark og Sør-Sverige.

Referanser

 Eksterne lenker 

 MyTriops
 Sekano Triops – Artículos Spansk side med lenker til litteratur om gruppen

Kategori:Krepsdyr